A Bizottság 1157/2001/EK rendelete

(2001. június 13.)

az egyes szántóföldi növények termelői számára támogatási rendszer létrehozásáról szóló 1251/1999/EK tanácsi rendelet alkalmazására vonatkozó részletes szabályok megállapításáról szóló 2316/1999/EK rendelet módosításáról, valamint az egyes közösségi támogatási rendszerekre vonatkozó integrált igazgatási és ellenőrzési rendszer alkalmazására vonatkozó részletes szabályok megállapításáról szóló 3887/92/EGK rendelettől való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1038/2001/EK rendelettel [1] módosított, az egyes szántóföldi növények termelői számára támogatási rendszer létrehozásáról szóló, 1999. május 17-i 1251/1999/EK tanácsi rendeletre [2] és különösen annak 9. cikkére,

tekintettel a legutóbb a 495/2001/EK rendelettel [3] módosított, az egyes közösségi támogatási programokra vonatkozó integrált igazgatási és ellenőrzési rendszer létrehozásáról szóló, 1992. november 27-i 3508/92/EGK tanácsi rendeletre [4] és különösen annak 12. cikkére,

mivel:

(1) A legutóbb az 556/2001/EK rendelettel [5] módosított, 2316/1999/EK tanácsi rendelet [6] megállapítja az egyes szántóföldi növények területalapú támogatása feltételeinek tekintetében az 1251/1999/EK rendelet részletes alkalmazási szabályait, továbbá meghatározza a területpihentetésre vonatkozó feltételeket.

(2) A 2316/1999/EK rendelet 3. cikk (1) bekezdésének c) pontja előírja, hogy az érintett területeket legalább a rendes növekedési feltételek melletti virágzás kezdetéig művelik, vagy egyes növények esetében június 30-ig, a fehérjenövények esetében a tejes érést követő időpontig és a kender esetében a virágzás befejeződését követően legalább 10 napig.

A tapasztalatok azt mutatják, hogy bizonyos esetekben kivételes időjárási viszonyok következtében a szokásos körülmények között megművelt szántóföldi növények nem érik el ezeket a határidőket. Annak érdekében, hogy a mezőgazdasági termelők jövedelmei kevésbé függjenek az időjárási viszonyoktól, az ilyen területeknek bizonyos feltételek mellett továbbra is támogathatóknak kell lenniük.

(3) Annak érdekében, hogy különböző intézkedések alapján a szilázsfűre ne fizessenek ki több címen támogatást, a legutóbb a 98/96/EK irányelvvel [7] módosított, a takarmánynövény-vetőmagok forgalmazásáról szóló, 1966.június 14-i 66/401/EK tanácsi irányelvvel [8] összhangban a minősített vetőmag termelésére bejegyzett megművelt parcellák ne legyenek területalapú támogatásra jogosultak.

(4) Az 1038/2001/EK rendelet lehetővé teszi a biotermelők számára, hogy pihentetett területen hüvelyes takarmánynövényeket termeljenek. Ezeket a növényeket és a támogatásra vonatkozó feltételeket meg kell határozni.

(5) Annak érdekében, hogy valamennyi termelő élni tudjon az 1038/2001/EK rendeletben előírt lehetőséggel, új határidőt kell biztosítani a legutóbb a 2721/2000/EK rendelettel [9] módosított 3887/92/EGK bizottsági rendelet [10] 4. cikkében előírt területalapú támogatás iránti kérelmek módosítására.

(6) A 3653/90/EGK rendeletben előírt, a portugáliai gabona és rizs piacának közös szervezésére vonatkozó átmeneti intézkedésekről szóló 738/93/EGK rendelet módosításáról szóló, 2001. április 24-i 823/2001/EK tanácsi rendelet [11] a 2001/02-es gazdasági évre fenntartja a 2000/01-re érvényes különleges támogatás mértékét. A következetesség érdekében ki kell igazítani a 2316/1999/EK rendeletben rögzített, a Portugáliában a kötelező területpihentetésre vonatkozó támogatás pótlékát.

(7) A rostlen egy új fajtája támogatásra jogosultnak tekinthető. Fel kell venni a 2316/1999/EK rendelet XII. mellékletében meghatározott támogatási rendszer alapján támogatható fajták jegyzékébe.

(8) Annak érdekében, hogy ezen új fajtát a 2001/02-es gazdasági évben használni lehessen, azt 2001. május 15-re visszamenőleges hatállyal kell felvenni a jegyzékbe a 2316/1999/EK rendelet 7a. cikke (1) bekezdésének b) pontjával összhangban.

(9) Az e rendeletben előírt rendelkezések összhangban vannak a Gabonapiaci Irányítóbizottság és az Európai Mezőgazdasági Orientációs és Garanciaalap Bizottságának véleményével,

ELFOGADTA EZT A RENDELETET:

1. cikk

A 2316/1999/EK rendelet a következőképpen módosul:

1. A 3. cikk a következő (1a) bekezdéssel egészül ki:

"(1a) Az (1) bekezdés c) pontja ellenére a területalapú támogatásra jogosultak maradnak azok a teljesen bevetett területek, amelyek helyi normákkal összhangban termelt növényei nem érik el az említett bekezdésben a különböző típusú növényekre megállapított határidőket a tagállamok által elismert rendkívüli időjárási viszonyok következtében, feltéve hogy a szóban forgó területeket e határidőkig nem használják más célra."

2. A 7. cikk (1) bekezdése a következő mondattal egészül ki:

"Az adott gazdasági év során a 66/401/EGK irányelvvel összhangban minősített fűmag termesztésére bejegyzett területek nem jogosultak a területalapú támogatásra."

3. A rendelet a következő 23a. cikkel egészül ki:

"23a. cikk

(1) Az 1251/1999/EK rendelet 6. cikke (3) bekezdésének második francia bekezdése alkalmazásában: "hüvelyes takarmánynövény-kultúra": a XIV. mellékletben felsorolt egy vagy több fajjal bevetett terület. A következő feltétellel lehet bevetni gabonafélékkel és/vagy fűvel vegyesen:

a) a terület főként hüvelyes takarmánynövényekkel van bevetve;

b) elkülönült betakarításuk nem lehetséges.

Amennyiben a tagállamok által bionövényekre megállapított egyedi regionális környezeti normák meghatározzák a felső határt a hüvelyes takarmánynövényekkel bevetethető területre, az a) pontban megállapított, a főként hüvelyes takarmánynövényekkel bevetett területekre vonatkozó feltétel teljesül, ha a tagállamok által meghatározott határértéket legalább 85 %-ig teljesítik.

(2) Azok a területek, amelyeken az (1) bekezdésben említett hüvelyes takarmánynövények január 15-e és augusztus 31-e között a szárított takarmány piacának közös szervezéséről szóló, 1995. február 21-i 603/95/EK tanácsi rendeletben [12] meghatározott támogatási rendszer alapján jogosultnak számítanak, területalapú támogatásokra nem jogosultak."

4. A IX. mellékletben a Portugáliában a 2001/02-re euróban adott területpihentetési pótlékra vonatkozó "6,57" szám helyébe "9,64" lép.

5. A XI. melléklet helyébe e rendelet I. melléklete lép.

6. A XII. melléklet 1. pontjában a rostlenfajták a "Rosalin" -nal egészülnek ki.

7. XIV. mellékletként e rendelet II. mellékletével egészül ki.

2. cikk

A 3887/92/EGK rendelet 4. cikke (2) bekezdésének a) pontja ellenére a 2001/02-es gazdasági évre vonatkozóan benyújtott és a 2092/91/EGK tanácsi rendelet [13] valamennyi rendelkezésének megfelelő gazdaságokra vonatkozó területalapú támogatás iránti kérelmeket lehet úgy módosítani, hogy azok új, pihentetés alatt állónak nyilvánított területekre is vonatkozzanak.

A módosítási nyilatkozatokat legkésőbb 2001. július 1-jéig kell benyújtani.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet a 2001/02-es gazdasági évtől kezdődően kell alkalmazni. Az 1. cikk (2) bekezdését a 2002/03-as gazdasági évtől kezdődően kell alkalmazni.

Az 1. cikk (6) bekezdését 2001. május 15-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. június 13-án.

a Bizottság részéről

Franz Fischler

a Bizottság tagja

[1] HL L 145., 2001.5.31., 16. o.

[2] HL L 160., 1999.6.26., 1. o.

[3] HL L 72., 2001.3.14., 6. o.

[4] HL L 355., 1992.12.5., 1. o.

[5] HL L 82., 2001.3.22., 13. o.

[6] HL L 280., 1999.10.30., 43. o.

[7] HL L 25., 1999.2.1., 27. o.

[8] HL 125., 1966.7.11., 2298/66. o.

[9] HL L 314., 2000.12.14., 8. o.

[10] HL L 391., 1992.12.31., 36. o.

[11] HL L 120., 2001.4.28., 2. o.

[12] HL L 63., 1995.3.21., 1. o.

[13] HL L 198., 1991.7.22., 1. o.

--------------------------------------------------

I. MELLÉKLET

XI. MELLÉKLET

[26. cikk (1) bekezdés]

A BIZOTTSÁG RÉSZÉRE MEGKÜLDENDŐ INFORMÁCIÓK

Az információkat az alábbiakban leírt mintának megfelelően összeállított összefüggő táblázatok formájában kell közölni:

- a táblázatok első csoportja az 1251/1999/EK rendelet 3. cikkének értelmében termesztési régió szinten nyújt információt,

- a táblázatok második csoportja az e rendelet VI. melléklete értelmében minden egyes bázisterület régióra vonatkozóan nyújt információt,

- egy egységes táblázat foglalja össze a minden egyes tagállamra vonatkozó információkat.

A táblázatokat kinyomtatva és számítógépes adathordozón kell elküldeni.

A területekre vonatkozó képletek:

5 = 1 + 2 + 3 + 4

10 = 7 + 8 + 9

16 = 17 + 18

21 = 5 + 10 + 11 + 12 + 13 + 14 + 15 + 16 + 20

Megjegyzések:

Minden egyes táblázatnak hivatkoznia kell az érintett régióra.

A terméshozam az, amelyet a területalapú támogatások kiszámítására használnak az 1251/1999/EK rendeletnek megfelelően.

Az "öntözött" és "nem öntözött" földek között csak azoknak a régióknak az esetében kell megkülönböztetni, amelyek mindkettőt tartalmazzák. Abban az esetben:

d = e + f

j = k + l

Az 1-es sor csak az 1251/1999/EK rendelet 5. cikkének első bekezdésében előírt területalapú támogatás pótlékra jogosult durumbúzára vonatkozik.

A 2-es sor csak az 1251/1999/EK rendelet 5. cikkének negyedik bekezdésében említett különleges támogatásra jogosult durumbúzára vonatkozik.

A 19-es sor csak az 1257/1999 rendelet 22., 23., 24. és 31. cikke alapján pihentetett vagy erdősített területekre és az 1251/1999/EK rendelet 6. cikke (8) bekezdésének értelmében pihentetett szántóterületnek számító területekre vonatkozik.

A 20-as sor az 1251/1999/EK rendelet 2. cikke (4) bekezdésének második albekezdésében említett területeknek felel meg.

Az információkat azokra a termelőkre vonatkozóan is el kell juttatni, akik az egyes szántóföldi növények támogatási rendszere (1251/1999/EK rendelet) szerinti hektáronkénti támogatásra nem jelentkeznek. Ez az "Egyéb" alatt az "m" és "n" oszlopokban közlendő információ főként a szarvasmarha- és juhtámogatásokra takarmánytermő területként bejelentett szántóföldi növényekre vonatkozik.

A 23-as sor a nem élelmiszernövények termesztésére hasznosított és az 1251/1999/EK rendelet 6. cikkének (3) bekezdését végrehajtó szabályok szerinti támogatásokra nem jogosult pihentetett területre vonatkozik (pl. cukorrépa, csicsóka, és cikóriagyökér).

A 24-es sor az 1251/1999/EK rendelet 6. cikke (3) bekezdésének második francia bekezdésének megfelelően pihentetett és hüvelyes takarmánynövények termesztésére használt területre vonatkozik.

+++++ TIFF +++++

--------------------------------------------------

II. MELLÉKLET

XIV. MELLÉKLET

A 23a. cikkben említett hüvelyes takarmánynövények

KN-kód | |

071390 | Vicia spp. kivéve a Vicia faba-t és a Vicia sativa-t, teljesen érett állapotban betakarítva Vicia sativa nem teljesen érett állapotban betakarítva |

ex 12092950 | Lupinus spp. kivéve az édes csillagfürtöt |

ex12149099 | Medicago spp. Trifolium spp. Lathyrus spp. Melilotus spp. Onobrychis spp. Ornithopus sativus Hedysarum coronarium Lotus corniculatus Galega orientalis Trigonella foenum-graecum Vigna sinensis |

--------------------------------------------------